nahid-hub/BLUGE-bengali-wikipedia-section-title-prediction huggingface dataset:
বয়স্ক ভাতা কর্মসূচিটি বয়স্ক ভাতা কর্মসূচি বাস্তবায়ন নীতিমালা এর আলোকে বাস্তবায়ন করা হয়ে থাকে । বয়স্ক ভাতা পাওয়ার যোগ্যতাগূলো হচ্ছেঃ

(১) সংশ্লিষ্ট এলাকার স্থায়ী বাসিন্দা হতে হবে ।

(২) জন্ম নিবন্ধন/জাতীয় পরিচিতি নম্বর থাকতে হবে ।

(৩) বয়স পুরুষের ক্ষেত্রে সর্বনিম্ন ৬৫ বছর এবং মহিলাদের ক্ষেত্রে সর্বনিম্ন ৬২ বছর  হতে হবে। সরকার কর্তৃক সময় সময় নির্ধারিত বয়স বিবেচনায় নিতে হবে।

(৪) প্রার্থীর বার্ষিক গড় আয় অনূর্ধ ১০,০০০ (দশ হাজার) টাকা হতে হবে ।

(৫) বাছাই কমিটি কর্তৃক নির্বাচিত হতে হবে।

সঠিক অনুচ্ছেদ শিরোনাম কোনটি?
titleA. ভাতা প্রাপ্তির যোগ্যতা ও শর্তাবলী
titleB. ভাতা প্রাপ্তির অযোগ্যতা
titleC. বয়স্ক ভাতা কর্মসূচির প্রবর্তন
titleD. বয়স্ক ভাতা কর্মসূচির লক্ষ্য ও উদ্দেশ্য
উত্তর: titleA
বিস্তৃত  ভাবে কিংবদন্তির চারটি স্বতন্ত্র সংস্করণের মধ্যে  ব্যাখ্যা করা হয়েছে  সিংহলি জাতির উৎপত্তি ।এই সবে এক রাজকুমার শ্রীলঙ্কায় আসেন। "মহাবংস" এবং "দ্বীপবংস" অনুযায়ী এই রাজকুমারের নাম  বিজয়, যখন অন্য দুই কিংবদন্তী অনুযায়ী রাজকুমারের অন্য নাম।




মহাবংস সংস্করণ, সবচেয়ে বিস্তারিত ভাবে নিচে বর্ণিত হয়েছে ।

সঠিক অনুচ্ছেদ শিরোনাম কোনটি?
titleA. তাৎপর্য
titleB. সূত্র এবং কিংবদন্তির মধ্যে বৈচিত্র্য
titleC. বহিঃ লিংক
titleD. তাম্রপাণি রাজ্যের প্রতিষ্ঠা
উত্তর: titleB
মিস ওয়ার্ল্ড প্রতিযোগিতার ৪৯তম আসরটি লন্ডনের অলিম্পিয়াতে ১৯৯৯ সালের ৪ঠা ডিসেম্বর তারিখে অনুষ্ঠিত হয়েছিল এবং সেখানে বিশ্বের প্রায় ৯৩জন প্রতিনিধি এই প্রতিযোগিতায় অংশ নিয়েছিলেন। এই প্রতিযোগিতার শেষে, ইসরায়েলের পূর্ববর্তী বিজয়ী লিনোর আবারগিল তাঁকে মুকুটটি পরিয়ে দিয়েছিলেন। মিস ওয়ার্ল্ড প্রতিযোগিতার সময় তিনি এশিয়া ও ওশেনিয়ার কুইন অফ বিউটি পুরস্কারও অর্জন করেছিলেন। ১৯৬৬ সালে রিতা ফারিয়া, ১৯৯৪ সালে ঐশ্বর্যা রাই এবং ১৯৯৭ সালে ডায়না হেইডেনের পর তিনি মিস ওয়ার্ল্ড বিজয়ী চতুর্থ ভারতীয় নারী। অতঃপর ২০১১ সালে, একটি তামিল চলচ্চিত্রে অভিনয়ের মাধ্যমে তিনি অভিনয় জগতে পদার্পণ করেন।

সঠিক অনুচ্ছেদ শিরোনাম কোনটি?
titleA. ফেমিনা মিস ইন্ডিয়া
titleB. মিস ওয়ার্ল্ড
titleC. রাজনীতি
titleD. সমারোহ
উত্তর: titleB
মালয়েশিয়ার সংসদে কুয়ালালামপুরের বাড়ি। ফেডারেল সংবিধান অনুসারে মালয়েশিয়ার কর্তৃত্বের শ্রেণিবিন্যাস, নির্বাহী, বিচার বিভাগ এবং আইন শাখার সমন্বয়ে মালয়েশিয়া সরকারের তিনটি শাখাকে মঞ্জুরি দিয়েছে। দেওয়ান নেগারা (আপার হাউস / সিনেটের হাউস) এবং দেওয়ান রাকিয়াত (নিম্ন হাউস / প্রতিনিধিদের ঘর) নিয়ে সংসদ গঠিত হয়।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. রাজনীতি
titleC. ইতিহাস
titleD. পর্যটন শিল্প
উত্তর: titleB
মেথিল দেবীকা ১৯৭৬ সালে দুবাইয়ে জন্মগ্রহণ করেন, যেখানে তিনি ভারতীয় উচ্চ বিদ্যালয়ে পড়াশোনা করেন। তার দুই বড় বোন রাধিকা পিল্লাই এবং মেথিল রেণুকা। লেখক মেথিল রাধাকৃষ্ণন তাঁর মামা এবং লেখক ভি. কে. এন -এর স্ত্রী বেদবতী তাঁর খালা বা মাসী। তিনি পালক্কাড়ের সরকারি ভিক্টোরিয়া কলেজ থেকে বাণিজ্যে স্নাতক ডিগ্রি অর্জন করেন।

সঠিক অনুচ্ছেদ শিরোনাম কোনটি?
titleA. পুরস্কার
titleB. পেশা
titleC. শিক্ষা
titleD. জীবনের প্রথমার্ধ
উত্তর: titleD
১৯২৯ সালে নুরুল আমিন ময়মনসিংহ লোকাল বোর্ডের সদস্য নিযুক্ত হন এবং ১৯৩০ সালে ময়মনসিংহ জেলা বোর্ডের সদস্য হন। ১৯৩২ সালে ব্রিটিশ সরকার তাকে ময়মনসিংহ পৌরসভার কমিশনার নিযুক্ত করে। ১৯৩৭ সালে নুরুল আমিন ময়মনসিংহ জেলা বোর্ডের চেয়ারম্যান নিযুক্ত হন। ১৯৪৫ সাল পর্যন্ত তিনি এই পদে বহাল ছিলেন।

এসময়ের মধ্যে তিনি রাজনীতিতে আগ্রহী হন। তিনি মুসলিম লীগের প্রথমদিককার সদস্যদের অন্যতম। সেসময় মুহাম্মদ আলি জিন্নাহ দলের নেতা ছিলেন। একসময় ময়মনসিংহ জেলায় তিনি মুসলিম লীগের প্রেসিডেন্ট হন। ১৯৪৪ সালে তাকে বঙ্গীয় প্রাদেশিক মুসলিম লীগের ভাইসপ্রেসিডেন্ট নির্বাচিত করা হয়।

১৯৪৫ সালে নুরুল আমিন নির্বাচনে জয়ী হয়ে প্রথমে বাংলা আইন পরিষদের সদস্য ও পরে স্পিকার জেনারেল নির্বাচিত হন।

সঠিক অনুচ্ছেদ শিরোনাম কোনটি?
titleA. সরকারি চাকরি
titleB. পাকিস্তান
titleC. পাকিস্তান আন্দোলন
titleD. ভাষা আন্দোলন
উত্তর: titleA
কেবল স্বভাব হিসেবেই নয়, বাংলাদেশে ঐতিহ্যগতভাবে সামাজিক রীতি, ভদ্রতা এবং আচার-আচরণের অংশ হিসেবেই পানের ব্যবহার চলে আসছে। অনুষ্ঠানাদিতে পান পরিবেশন দ্বারা প্রস্থানের সময় ইঙ্গিত করা হয়। এক সময় উৎসব, পূজা ও পুণ্যাহে পান ছিল অবিচ্ছেদ্য অংশ। প্রাচীন অভিজাত জনগোষ্ঠীর মাঝে পান তৈরি এবং তা সুন্দরভাবে পানদানিতে সাজানো লোকজ শিল্প হিসেবে স্বীকৃতি পেত।

পানের সাথে সবসময়ই সুপারি দেয়া হয়, তবে অনেকেই সুপারি ছাড়া পান খেতে পছন্দ করেন।অনেকে জর্দা দিয়েও পান খান।পান সাধারণত: কোনকিছু খাওয়ার পর মুখে নিয়ে চিবুনো হয়৷

সঠিক অনুচ্ছেদ শিরোনাম কোনটি?
titleA. বিস্তৃতি
titleB. স্বদেশীয় নাম
titleC. ব্যবহার
titleD. স্বাস্থ্যঝুঁকি
উত্তর: titleC
প্রধানত দুইটি অর্থ পাওয়া যায়, (১) এক অদ্বিতীয় আল্লাহর কাছে আত্নসমর্পণ করা (২:১১২) ; (২) শান্তি স্থাপন তথা বিরোধ পরিহার করা । ২য় অর্থটির ব্যাক্ষা হল (ক) আত্নসমর্পনে আল্লাহর সহিত শান্তি স্থাপিত হয় এবং তার বিরুদ্ধতা পরিত্যক্ত হয় । এবং (খ) আল্লাহর সৃষ্ট মানুষের সহিত একাত্বতার অনুভুভূতিতে, সাম্য - নীতির স্বীকৃতিতে সমাজে শান্তি - নিরাপত্তার অনুকূল অবস্থার সৃষ্টি হয়। 
ইসলাম একটি দ্বীন (৩:১৮), পারস্পরিক ব্যবহার, লেন-দেন সবই এর অন্তর্ভুক্ত। দ্বীনের উৎস কুরআন। এটি একটি পরিপূর্ন জীবন ব্যবস্থা। সেকারণে ইবাদত ও দার্শনিক বিষয়াবলির পাশাপাশি এটি মানবজীবনের সর্বক্ষেত্রে, সর্ববিষয়ে নিয়ন্ত্রণ ও নিয়মাবলির প্রতিও গুরুত্ব দেয়। 
"রিলিজিয়ন" বা "ধর্ম" বলতে যে আধ্যাতিক ও পারত্রিক জীবন-দর্শন ও ক্রিয়াকর্ম বুঝায় সেই অর্থে একে "ধর্ম" বললে কোনভাবেই এর পুরো অর্থ প্রকাশ পায়না।

ইসলাম মানুষের চিরন্তন ধর্ম (৩:১৮)। এর মূল কথা হল (ক) আল্লহর একত্ব ও অদ্বিতীয়ত্বে বিশ্বাস, (খ) রাওমূ'ল আখির বা মৃত্যুর পর পুনরুত্থান ও বিচারান্তে অনন্ত পরজীবনে বিশ্বাস, এবং আমাল-স.আলিহ্ বা সৎকর্মে আত্ননিয়োগ। বিশ্বাসের পর্যায়গুলো হল (১) ফিরিশতাগন, (২) আসমানী কিতাবমূহ এবং (৩) নবী -রাসূল, আর (৪) আল্লাহর সর্বময় নিয়ন্ত্রণ (তাকদীর)-এ বিশ্বাসও; উপরের তিনটি মৌলিক উপাদানের সাথে যুক্ত হয়। প্রথম মানব ও নবী আদম হতে শেষ নবী মুহাম্মদ পর্যন্ত কুরআনে উল্লেখিত/ অনুল্লিখিত সকল নবী-রাসূল (৪০:৭৮), পৃথিবীর বিভিন্ন গোত্র ও জাতীর কাছে (১০: ৪৭, ১৩ : ৭, ৩৫ : ২৪) , উপরের তিন উপাদান সম্বলিত ইসলাম প্রচার করেছিলেন। এই তিনের ভিত্তিতে কুরআন সমসাময়িক য়াহূদী, খৃষ্টান, স.আবিঈ ও মাজূসী অর্থাৎ সকল ধর্মাবলম্বীকে ইসলাম গ্রহণের আহ্বান জানিয়েছিল (২ :৬২) এবং আহ্বানে সাড়া দিলে নিরাপত্তা ও মুক্তির নিশ্চয়তা দিয়েছিল। এখনও সেই আহ্বান কার্যকর রয়েছে।

সঠিক অনুচ্ছেদ শিরোনাম কোনটি?
titleA. নবী ও রসূলগণ
titleB. কিয়ামত
titleC. অর্থ
titleD. আল-কুরআন
উত্তর: titleC
পশ্চিমবঙ্গের উত্তর দিকের নদীগুলির মধ্যে (১) মেচি, (২) বালাসন, (৩) মহানন্দা, (৪) তিস্তা, (৫) জলঢাকা, (৬) তোর্সা, (৭) রায়ডাক, (৮) সঙ্কোশ, (৯) কালজানি প্রভৃতি প্রধান । মহানন্দা ছাড়া এইসব নদী উত্তরের হিমালয় পর্বত থেকে উৎপন্ন হয়ে দার্জিলিং, জলপাইগুড়ি ও কোচবিহার জেলার উপর দিয়ে দক্ষিণ-পূর্ব দিকে প্রবাহিত হয়ে বাংলাদেশে প্রবেশ করেছে । তিস্তা উত্তরবঙ্গের সবচেয়ে গুরুত্বপূর্ণ নদী । হিমবাহ থেকে উৎপন্ন হওয়ায় তিস্তা ও জলঢাকা নদী দুটি অত্যন্ত খরস্রোতা এবং এইসব নদীতে সারাবছরই জল থাকে । উত্তরবঙ্গের নদীখাতগুলি পলি, বালি ও নুড়ি প্রভৃতি জমে উঁচু হয়ে যাওয়ায় বর্ষার সময় এইসব নদীতে কখনও কখনও বন্যা দেখা যায় । এই নদীগুলির সমভূমি অংশে নৌকা চালানো যায় ।

সঠিক অনুচ্ছেদ শিরোনাম কোনটি?
titleA. তিস্তা নদীর পশ্চিম দিকের পার্বত্য অঞ্চল
titleB. সুন্দরবন অঞ্চল
titleC. পূর্ব হিমালয় থেকে উৎপন্ন উত্তরবঙ্গের বিভিন্ন নদনদী
titleD. তথ্যসূত্র
উত্তর: titleC
এই ইউনিয়নে তিনটি উচ্চ বিদ্যালয় আছে।

১. নিজবলাইল উচ্চ বিদ্যালয়।

২. খোর্দ্দ বলাইল উচ্চ বিদ্যালয়।

৩. হাটশেরপুর উচ্চ বিদ্যালয়।

এই ইউনিয়নে ২টি মাদ্রাসা আছে।

১. নিজবলাইল ইসলামিয়া আলিম মাদ্রাসা।

২. দূর্ঘাদহ দরবেশ জাফর আলী মাদ্রাসা।

এই ইউনিয়নে একটি মহা বিদ্যালয় আছে।

১. নিজবলাইল ইএন কলেজ।

এই ইউনিয়নে ১৭টি সরকারী প্রাথমিক বিদ্যালয় আছে।

এর মধ্যে উল্লেখযোগ্য সরকারী প্রথমিক বিদ্যালয়গুলো হচ্ছে:
১. তাজুরপাড়া সরকারী প্রথমিক বিদ্যালয়
২. বরুবাড়ি সরকারী প্রাথমিক বিদ্যালয়

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. শিক্ষা
titleC. অবস্থান
titleD. ইতিহাস
উত্তর: titleB
অ্যাডিলেড ওভালের সমৃদ্ধ ইতিহাস রয়েছে সেই ১৮৭১ সাল থেকে। নির্মিত হবার অল্প কিছুদিন বাদেই এসএসিএ গঠনের পর অস্ট্রেলিয়ার সবচেয়ে আকর্ষণীয় টেস্ট ক্রিকেট মাঠের মর্যাদা পেয়ে আসছে। জন পিকারিং এবং হেনরি ইয়র্ক স্পার্কস স্টেডিয়াম গঠনে গুরুত্বপূর্ণ অবদান রাখেন।

অধিকাংশ সময়ই মাঠটি ক্রিকেট এবং অস্ট্রেলীয় রুলস ফুটবল খেলায় ব্যবহৃত হয়ে থাকে। তবে রাগবি লীগ, রাগবি ইউনিয়ন, ফুটবল খেলা অনুষ্ঠিত হয় ও এতে ব্যাপকসংখ্যক দর্শক সমাগম ঘটে থাকে। এছাড়াও, কনসার্টের আয়োজন করা হয় এখানে।

সাউথ অস্ট্রেলিয়ান ক্রিকেট অ্যাসোসিয়েশন কর্তৃক ওভাল পরিচালিত হয়। ২০০৬ সালে মাঠের দর্শক ধারণ ক্ষমতা ছিল ৩৬,০০০। ১৯৩২ সালে অনুষ্ঠিত বডিলাইন টেস্টে সর্বোচ্চ ৫০,৯৬২ দর্শক সমাগমের রেকর্ড লিপিবদ্ধ করা হয়। অস্ট্রেলীয় রুলস ফুটবলকে শহরে ফিরিয়ে আনতে ৫৭৫ মিলিয়ন ডলারের পুণঃগঠনে ব্যয় করা হবে। এরফলে স্টেডিয়ামের আসন সংখ্যা ৫৪,৫০০-তে দাঁড়াবে। ফলাফল হিসেবে ২০১৪ সাল থেকে অ্যাডিলেড এবং পোর্ট অ্যাডিলেডের ফুটবল ক্লাব তাদের নিজেদের মাঠ হিসেবে ব্যবহার করবে।

সঠিক অনুচ্ছেদ শিরোনাম কোনটি?
titleA. উল্লেখযোগ্য টেস্ট
titleB. ইতিহাস
titleC. ব্যবহার
titleD. ২০০৩ , ২য় টেস্ট
উত্তর: titleB
মেহরীন মূলত বাংলা লয় গান করে থাকেন। তিনি ১৯৯৪ সালে তার কর্মজীবন শুরু করেন এবং সঙ্গীতে তার প্রথম এ্যালবাম "আনারি" ২০০০ সালে প্রকাশিত হয়। তিনি বর্তমানে চলমান "বাংলাদেশী আইডল মৌসুম ১" এর জন্য বিচারক হিসেবে কাজ করছেন। ২০০৮ সালে তিনি ব্যান্ড মৃগয়া রিয়ালিটি শোতে "ব্যান্ড কামরা" এর একজন বিচারক হিসেবে কাজ করেছিলেন।
এছাড়াও তিনি বাংলাদেশ জাতীয় ক্রিকেট দল এর জন্য আইসিসি ক্রিকেট চলাকালীন সময়ে "কাপ কিন্তু একটাই" শিরোনামে একটি গান ক্রিকেটপ্রেমিদের উদ্দেশ্য মুক্তি দেন।

সঠিক অনুচ্ছেদ শিরোনাম কোনটি?
titleA. সঙ্গীত জীবন
titleB. এ্যালবাম সমূহ
titleC. সঙ্গীতানুষ্ঠান
titleD. অন্যান্য কর্মকান্ড
উত্তর: titleA
অপারেটিং সিস্টেম ব্যবহারকারী ও নিজেকে রক্ষার জন্যও কাজ করে। দুইটি ধারণা এক্ষেত্রে উল্লেখ্য: সুরক্ষা/প্রোটেকশন ও নিরাপত্তা/সিকিউরিটি। কম্পিউটারের সম্পদ কীভাবে বিভিন্ন প্রসেস বা ব্যবহারকারী অ্যাক্সেস করবেন, অপারেটিং সিস্টেমের প্রোটেকশন মেকানিজমগুলো তা নিয়ন্ত্রণ করে। আর সিকিউরিটি পদক্ষেপগুলো কম্পিউটারকে বাইরের বা ভেতরের আক্রমণ থেকে রক্ষা করে।

সঠিক অনুচ্ছেদ শিরোনাম কোনটি?
titleA. সুরক্ষা ও নিরাপত্তা
titleB. মোড
titleC. বিতরণকৃত ব্যবস্থা
titleD. প্রসেস
উত্তর: titleA
ট্রেম্বলের মধ্যে আসল অনুভূতি তৈরীর জন্য পরিচালক আব্রাহামসন শুধুমাত্র একটি সেট ব্যাবহার করেছিলেন। সেটটি পাইনউড স্টুডিওসের একটি সাউন্ডস্টেজের ওপর নির্মিত হয়েছিল, এবং এটি ছিল মাপের। মন্ট্রিয়েল প্রোডাকশন ডিজাইনার ইথান টবম্যান তার এই পরকল্পনার ঘোষণা দিয়েছিলেন যে, "রুমের প্রতি বর্গ ইঞ্চির একটি পেছনের গল্প থাকা দরকার" ছোট জায়গাটিতে কর্মী ও যন্ত্রপাতির স্থানসংকুলানের জন্য তিনি সেটের প্রতিটি অংশকে স্থানান্তরযোগ্য করে নির্মাণ করেছিলেন। আব্রাহামসন ও চিত্রনাট্যকার ড্যানি কোহেন চেয়েছিলেন ক্যামেরাগুলো সেটের ভেতরে রেখে দৃশ্যধারণ করা হোক, ক্যামেরার বাকি অংশ বাইরে থাকলেও লেন্স সবসময় রুমের অভ্যন্তরে ছিল। একই সময় সেটের মধ্যে লারসন এবং ট্রেম্বলের সাথে প্রায় আটজন ক্যামেরাম্যান থাকতেন।

যেহেতু "রুমের" বাইরের দৃশ্যধারণ সেটের মধ্যে দৃশ্যধারণের পরে হয়েছিল, তাই সবাই সেটের স্বল্প পরিসর থেকে বের হওয়ার জন্য ভীষণ আগ্রহী ছিলেন, এই আশায় যে, চলচ্চিত্রের বাকি অংশের দৃশ্যধারণ আরও সহজ হবে। যদিও তারা টরন্টোতে সেটের বাইরে কাজ করতে গিয়ে ঠান্ডা আবহাওয়া, ট্রাফিক এবং ভীড়ের জন্য সমস্যার সম্মুখীন হয়েছিলেন। কোহেন মন্তব্য করেছিলেন যে, চূড়ান্ত দৃশ্যধারণের জন্য সেটে ফিরে আসার পর এটি সকলের কাছে আগের থেকেও ছোট মনে হচ্ছিল।

কোহেন একটি রেড এপিক ড্রাগন ক্যামেরায় প্যানাভিশন লেন্স ব্যবহার করেছিলেন।

সঠিক অনুচ্ছেদ শিরোনাম কোনটি?
titleA. নির্মাণ
titleB. দৃশ্যধারণ পরবর্তী
titleC. সমালোচক প্রতিক্রিয়া
titleD. দৃশ্যধারণ
উত্তর: titleD
প্রধান ১৫-ইঞ্চি ম্যাকবুক প্রো ম্যাকওয়ার্ল্ড কনফারেন্সে স্টিভ জবস ২০০৬সালের ১০জানুয়ারিতে ঘোষণা দেন। ১৭-ইঞ্চি মডেলটি ২০০৬সালের ২৪এপ্রিল উন্মোচিত হয়। প্রথম নকশাটির বেশিরভাগ অংশ পাওয়ারবুক জি৪ থেকে নেয়া, কিন্তু এটিতে পাওয়ারপিসি জি৪ চিপের পরিবর্তে ইন্টেল কোর সিপিইউ ব্যবহার করা হয়েছে। ১৫-ইঞ্চি ম্যাকবুক প্রোর ওজন ১৫-ইঞ্চি অ্যালুমিনিয়াম পাওয়ারবুক জি৪ এর সমান, কিন্তু এটি গভীর, প্রসস্থ, এবং পাতলা। পাওয়ারবুক থেকে অন্যান্য পরিবর্তনের মধ্যে রয়েছে আগে থেকে দেয়া আইসাইট ওয়েবক্যাম এবং অভ্যন্তরে রয়েছে ম্যাগসেফ, এটি একটি চুম্বকীয় পাওয়ার সংযোগকারী যেটি টানার সময় সহজেই খুলে যায়। এই সুবিধাটি পরবর্তীতে ম্যাকবুকে নিয়ে আসা হয়। অপটিক্যাল ড্রাইভকে আকারে ছোট করা হয় যাতে এটি পাতলা ম্যাকবুক প্রোতে এটে যায়, দেখা যায় এটি পাওয়ারবুক জি৪ এর অপটিক্যাল ড্রাইভ থেকেও ধীর এবং ডুশেল লেয়ার ডিভিডিতে তথ্য প্রেরণ করতে পারেনা।

১৫-ইঞ্চি এবং ১৭-ইঞ্চি উভয় মডেলে এক্সপ্রেসকার্ড/৩৪ স্লট রয়েছে, যেটি পাওয়ারবুক জি৪ এর পিসি কার্ড এর পরিবর্তে ব্যবহৃত হয়েছ। প্রথম প্রজন্মের সকল ১৫-ইঞ্চি মডেলে দুটি ইউএসবি ২.০ পোর্ট এবং একটি ফায়ারওয়ার ৪০০ পোর্ট রয়েছে, যেখানে ১৭-ইঞ্চি মডেলে তিনটি ইউএসবি ২.০ এবং একটি ফায়ারওয়ার ৪০০ পোর্ট রয়েছে। প্রথম যখন ঘোষণা করা হয় তখন ম্যাকবুক প্রোতে কোন ফায়ারওয়ার ৮০০ বা এস-ভিডিও পোর্ট ছিলনা, যদিও পরবর্তী ১৫-ইঞ্চির মডেলে ফায়ারওয়ার ৮০০ যুক্ত করা হয় এবং এটি প্রতিটি ১৭-ইঞ্চির মডেলে রয়েছে। ডিভিআই থেকে এস-ভিডিও এডাপ্টার ব্যবহার করে এস-ভিডিও সুবিধা পাওয়া যায়। ডুয়েল-লিঙ্ক ডিভিআই পোর্ট ব্যবহার করে পিক্সেল পর্যন্ত বাহ্যিক পর্দা/ডিসপ্লে এটির সাথে ব্যবহার করা যায়। সকল মডেলে পূর্বে থেকেই গিগাবাইট এথারনেট পোর্ট, ব্লুটুথ ২.০ এবং আইইইই ৮০২.১১ রয়েছে। পরবর্তী মডেলগুলোতে আইইইই আইইইই ৮০২.১১এন এর ২.০ সংস্করণ এবং ব্লুটুথ ২.১ সুবিধা ছিল।

সঠিক অনুচ্ছেদ শিরোনাম কোনটি?
titleA. নকশা
titleB. প্রথম প্রজন্ম (অ্যালুমিনিয়াম)
titleC. দ্বিতীয় প্রজন্ম (ইউনিবডি)
titleD. চতুর্থ প্রজন্ম (টাচ-বার এবং ইউএসবি-সি)
উত্তর: titleB
অনেক সময় উইকেট-রক্ষক দলের অধিনায়ক কিংবা সহঃ অধিনায়কেরও দায়িত্ব পালন করে থাকেন। বাংলাদেশের মুশফিকুর রহিম, ভারতের মহেন্দ্র সিং ধোনি সফলতার সাথে নিজ নিজ দলকে পরিচালনা করছেন। সচরাচর উইকেট-রক্ষক ইনিংসের প্রতিটি বলের সাথে নিজেকে জড়িয়ে থাকেন যা অন্যান্য ফিল্ডারকে করতে হয় না। বোলারের বোলিংকে উৎসাহিত করতে তিনি কথা বলে থাকেন যা অনেকসময় ব্যাটসম্যানের কাছে বিরক্তিকর বলে মনে হয় যা "স্ল্যাজিং" নামে পরিচিত।

সঠিক অনুচ্ছেদ শিরোনাম কোনটি?
titleA. উদ্দেশ্য
titleB. শীর্ষস্থানীয় টেস্ট উইকেট-রক্ষক
titleC. অন্যান্য কার্যাবলী
titleD. শীর্ষস্থানীয় টি২০আই উইকেট-রক্ষক
উত্তর: titleC
বিরামপুর গ্রামে কাদির তার ছেলে ছাদির, ছাদিরের ছেলে রমু ও বউ খুশিকে নিয়ে বাস করে। কাদির তার ছেলেকে জানায় যে উজানচরের মাগন সরকার তার নামে ধারের মিথ্যে মামলা লাগিয়ে জমি দখল করে নিতে চায় যদিও কাদিররা পাট বেচে ধারের টাকাটা মিটিয়ে দিয়েছিল। এরমধ্যে খুশির বাবা তাদের বাড়িতে আসে মেয়েকে বাপের বাড়ি কয়েক দিনের জন্য নিয়ে যাবার জন্য। খুশির বাবা মুহুরী ছিল, সে বলে সে মামলা জিতিয়ে দেবে কাদিরকে, কিন্ত তাদের মধ্যে বচসা হয়ে যায়। এরপর কাদির মিয়া চোখ লাল করে মাগন সরকারের কাছে যায়, কিন্ত মাগন সরকার তাকে বলে যে এই শেষ বারের জন্য যেন তাকে এই সর্বনাশ করতে দেওয়া হয়, তারপর সে ভাল হয়ে যাবে। কাদিরও হতভম্ব হয়ে মেনে নেয়। কিন্ত পরদিনই মাগন সরকার নারকেল গাছ থেকে ঝাঁপ দিয়ে মরে যায়। কাদির তা শুনে উদাস হয়ে যায়। ছাদির শ্রাবণে নৌকা দৌড়ে চালানোর জন্য বড় নৌকা বানানোর ইচ্ছা প্রকাশ করে কাদিরের কাছে টাকা চাইলে কাদির দুহাত খুলে টাকা দিয়ে দেয়। দুজন মালো এসে ছাদিরের নৌকা বানিয়ে দিয়ে যায়। ভাদ্রের ১লা তারিখে সেই নৌকা জলে ভাসে। সেই দিন তিতাসে অনেক নৌকার সমাগম হয়। উদয়তারা, অনন্ত, অনন্তবালা, বনমালী একটা নৌকায় ছিল। আরেকটি নৌকা থেকে সুবলার বউ অনন্তকে দেখতে পেয়ে, তার নৌকায় গিয়ে ওঠে। কিন্ত সেখানে উদয়তারার সঙ্গে তার কথা কাটাকাটি হয় এবং সবাই মিলে সুবলার বউকে মারধর করে।

সঠিক অনুচ্ছেদ শিরোনাম কোনটি?
titleA. প্রবাস খণ্ড
titleB. দুরঙা প্রজাপতি
titleC. কাহিনী সংক্ষিপ্তসার
titleD. রাঙা নাও
উত্তর: titleD
জাতিসংঘ এফএও-এর রিপোর্ট মতে সারা পৃথিবীতে আলু উৎপাদন ২০১৩ সালে ছিল ৩৬৮ মিলিয়ন টন। একজন ব্যক্তি প্রতিবছর প্রায় ৩৩ কেজি আলু খায়।

আলু একটি বহুবর্ষজীবী টিউবেরাস ফসল যা সোলানেসিয়া গোত্রের অন্তর্গত। আসলে এর খাওয়ার উপযোগী টিউবারের কারণেই এটির আলু নামকরণ। আলুর ইংরেজি শব্দ পটেটো এসেছে স্প্যানিশ "পাতাতা" থেকে। "রেয়াল আকাদেমিয়া এস্পানিওলা"'র (স্প্যানিশ রয়েল একাডেমি) তথ্য অনুযায়ী এই স্পেনীয় শব্দটি তাইনো শব্দ "বাতাতা" (মিষ্টি আলু) এবং কেচুয়া শব্দ "পাপা" (আলু) থেকে উদ্ভূত। "পাতাতা" বলতে প্রথমদিকে মুলত সাধারণ আলু অপেক্ষা মিষ্টি আলুকেই বেশি বোঝানো হত, যদিও এই দুই ধরনের আলুর মধ্যে বাস্তবে কোনও মিল নেই। দুই ধরনের আলুর এই নামসংকট অনেকদিন চলেছে। ষোড়শ শতাব্দীতেও ইংরেজ উদ্ভিদবিদ জন জেরার্ড যে আলুকে বোঝাতে “বাস্টার্ড পটেটো” এবং “ভার্জিনিয়া পটেটো” নামক দুইটি শব্দ ব্যবহার করেন তা এই নামবিভ্রাট থেকে মুক্তির লক্ষ্যেই। কিন্তু তিনিও মিষ্টি আলুকে "সাধারণ আলু" বলেই অভিহিত করেন। যাইহোক, বর্তমানে আলু ও মিষ্টি আলু নিয়ে এই নামবিভ্রাট সম্পূর্ণ অপ্রাসঙ্গিক হয়ে পড়েছে।

সঠিক অনুচ্ছেদ শিরোনাম কোনটি?
titleA. ক্ষতিকারক দিক
titleB. আলুর উৎপত্তি ইতিহাস
titleC. সারা বিশ্বে খাদ্য হিসাবে ভূমিকা
titleD. পুষ্টি ও গুণাগুণ
উত্তর: titleC
২০১৬ সালের মার্চ মাসে যখন পত্রিকাটি তুর্কি কর্তৃপক্ষের হাতে নেওয়া হয়েছিল তখন আবদুলহামিত বিলিসি অক্টোবর ২০১৫ সাল থেকে প্রধান-প্রধান ছিলেন পরে পদচ্যুত হয়েছিলেন।


পত্রিকাটি উদারপন্থী এবং রক্ষণশীল উভয় চিন্তার পক্ষ থেকে বহু বিখ্যাত কলামিস্টকে আকর্ষণ করেছে।

তুরস্কের ক্ষমতাসীন দলের বিরোধিতা করার সম্পাদকীয় লাইনের সাথে সম্মতি না থাকায় এবং পত্রিকার সম্পাদকদের চাপের কারণে এক কলামিস্টকে ৩ ডিসেম্বর, ২০১৩ তারিখে পত্রিকা থেকে পদত্যাগ করতে হয়েছিল। এই ঘটনাটি সংবাদপত্রের সমালোচনার কারণ হিসাবে মত প্রকাশের স্বাধীনতার বিরুদ্ধে দাঁড়িয়েছিল। 

সঠিক অনুচ্ছেদ শিরোনাম কোনটি?
titleA. ডিসেম্বর ২০১৪ সালে ক্র্যাকডাউন
titleB. মার্চ ২০১৬ সরকারের দায়িত্ব গ্রহণ
titleC. কর্মী
titleD. প্রধান সম্পাদক
উত্তর: titleD
২০০৬ সালে, কাতারে এশিয়ান গেমসে শরথ ভারতবর্ষকে প্রতিনিধিত্ব করেন। একই বছর মেলবোর্নে, কমনওয়েলথ গেমসে, স্বর্ণ পদক জিতেছিলেন এবং চূড়ান্ত ফাইনালে দর্শকদের প্রিয় অস্ট্রেলিয়ান উইলিয়াম হেনজেলকে পরাজিত করেন, পাশাপাশি টেবিল টেনিস দলগত ইভেন্টে ভারতীয় দলকে স্বর্ণ পদক পাবার জন্য সাহায্য করেন সিঙ্গাপুরের বিরুদ্ধে।

সঠিক অনুচ্ছেদ শিরোনাম কোনটি?
titleA. ২০০৭
titleB. কর্মজীবন
titleC. ২০১৮
titleD. ২০০৬
উত্তর: titleD
সুখরঞ্জন সমাদ্দার ১৯৩৮ সালের ১৫ জানুয়ারি বরিশাল জেলার বানারীপাড়া উপজেলার "ইলুহার" গ্রামে জন্মগ্রহণ করেন। তার পিতার নাম কার্তিক চন্দ্র সমাদ্দার, মা প্রফুল্লবালা সমাদ্দার। তিনি ১৯৫২ সালে স্থানীয় বাইশহারী স্কুল থেকে ম্যাট্রিক এবং ১৯৫৪ সালে বরিশাল বি এম কলেজ থেকে আই এ পাস করেন। এরপর কলকাতা বিশ্ববিদ্যালয় থেকে ১৯৫৭ সালে সংস্কৃতে বি.এ (সম্মান) ডিগ্রি লাভ করেন। পরবর্তীতে তিনি ঢাকা বিশ্ববিদ্যালয় থেকে সংস্কৃতে এম.এ পাস করেন।
সঠিক অনুচ্ছেদ শিরোনাম কোনটি?
titleA. কর্মজীবন
titleB. জন্ম ও শিক্ষাজীবন
titleC. সম্মননা
titleD. অবদান
উত্তর: titleB
সমাবেশ শেষে তৃতীয় থেকে দশম শ্রেনীর দুটি করে শাখার ষোলটি কক্ষে এক জন করে মোট ষোল জন শ্রেনী শিক্ষক-শিক্ষিকার মাধ্যমে প্রতিটি শিফটের ছাত্রীদের শিক্ষন-লিখন কার্যক্রম শুরু হয়। প্রতিটি ক্লাসের সীমা ৪০ মিনিট থেকে ৫৫ মিনিট পর্যন্ত বিস্তৃত। তৃতীয় থেকে পঞ্চম শ্রেনীর ছাত্রীদের শিক্ষন লিখন কার্যক্রম চলে পঞ্চম পিরিয়ড পর্যন্ত আর ষষ্ঠ থেকে দশম শ্রেনীর ছাত্রীদের শিক্ষন-লিখন কার্যক্রম চলে সপ্তম পিরিয়ড পর্যন্ত। শনিবার থেকে বুধবার এই পাঁচদিন চতুর্থ পিড়িয়ডের পর কুড়ি মিনিটের জন্য টিফিনের বিরতী দেওয়া হয়। বৃহস্পতিবার বিদ্যালয়ের সকল শ্রেণীর শিক্ষন-লিখন কার্যক্রম চলে একটানা পঞ্চম পিরিয়ড পর্যন্ত।

সঠিক অনুচ্ছেদ শিরোনাম কোনটি?
titleA. এস এস সি
titleB. অবস্থান
titleC. শ্রেনী শিক্ষণ-লিখন কার্যক্রম
titleD. বর্তমান অবস্থা
উত্তর: titleC
ভারতের সীমানা পুনর্নির্ধারণ কমিশনের নির্দেশিকা অনুসারে ২৪ নং কার্শিয়াং বিধানসভা কেন্দ্রটি কার্শিয়াং পৌরসভা, কার্শিয়াং সিডি ব্লক, মিরিক পৌরসভা, মিরিক সিডি ব্লক, রংলি রংলিয়ট সিডি ব্লক, গোরাবাড়ি মার্গারেট'স হোপ, নিম্ন সোনাদা-১, নিম্ন সোনাদা-২, মুন্ডা কোঠি এবং উচ্চ সোনাদা গ্রাম পঞ্চায়েত গুলি জোড়বাংলো-সুকিয়াপোখরি সমষ্টি উন্নয়ন ব্লক এবং (ক) সিটং ফরেস্ট (গ্রাম), (খ) সিভোক হিল ফরেস্ট (গ্রাম), এবং (গ) সিভোক ফরেস্ট (গ্রাম) চাম্পাসারি গ্রাম পঞ্চায়েত মাটিগাড়া সমষ্টি উন্নয়ন ব্লক এর অন্তর্গত।

কার্শিয়াং বিধানসভা কেন্দ্রটি ৪ নং দার্জিলিং লোকসভা কেন্দ্রের অন্তর্গত।

সঠিক অনুচ্ছেদ শিরোনাম কোনটি?
titleA. ১৯৫১-১৯৭২
titleB. ২০১১
titleC. এলাকা
titleD. ১৯৭৭-২০০৬
উত্তর: titleC
একথা সবারই জানা যে, বাংলাদেশে এক সময় জমিদার তালুকদারদের দ্বারা ভূমি ব্যবস্থা নিয়ন্ত্রিত ছিল। জমিদার-তালুকদাররা উত্তরাধিকার সূত্রে শতাব্দীর পর শতাব্দী ধরে ভূমি ব্যবস্থা নিয়ন্ত্রণ করতেন। তারা ভূমিতে বসবাসরতদের কাছ থেকে খাজনা নিতেন, খাজনার একটি অংশ রাষ্ট্রীয় কোষাগারে জমা দিয়ে জমিদারী ধরে রাখতেন। বাকি অংশ নিজেরা নিজেদের প্রয়োজন অনুযায়ী ব্যয় করতেন। কিন্তু ইষ্ট ইন্ডিয়া কোম্পানী বাংলা দখলের পর এদেশের মানুষের চরম দূরাবস্থা শুরু হয়। এই কোম্পানী বাণিজ্যিক কোম্পানী ছিল, লাভ তাদের মূল্য লক্ষ্য, সে কারণে তারা লাভা লাভের উপর ভিত্তি করে এদেশের ভূমি ব্যবস্থা, রাজস্ব ব্যবস্থায় আমুল পরিবর্তন আনে। কিন্তু পরিবর্তনের ধারা একেক সময় একেক নীতিতে হওয়ায় মানুষের দূরাবস্থা চরমে ওঠে। জমিদারদের ওপর কখনো কখনো এমন সব নীতি আরোপ করে এবং এমন ভাবে কর ধার্য করে যে, অনেক সময় জমিদার ঐ কর দিতে পারতেন না। ফলে জমিদারী নীলামে উঠেত। 
ইষ্ট ইন্ডিয়া কোম্পানী ১৭৭১ সনের ২৮ আগস্ট জমিদারী ব্যবস্থায় পঞ্চসনা নীতি চালু করে। এই নীতিতে প্রচলিত বার্ষিক রাজস্ব নীতি বর্জন করে পাঁচ বছর মেয়াদে ইজারাদারদের সঙ্গে ভূমি বন্দোবস্ত দেয়ার ব্যবস্থা রাখা হয়। এ সময় অনেক ছোট বড় জমিদারী নীলামে উঠে। অবস্থাপন্ন লোকেরা নীলামে জমিদারী কিনে নিয়ে নতুন জমিদার হোন। ঘুঘুডাঙ্গার প্রথম জমিদার ফুল মোহাম্মদ চৌধুরী যখন জমিদার হয়েছিলেন, সম্ভবত সেটা পঞ্চ সনা নীতি চালুর পরেই। এ প্রসঙ্গে জমিদার পরিবারের প্রবীণ সদস্য আলতাফ চৌধুরী বলেন, কবে থেকে আমাদের জমিদারী শুরু হয়েছিল বলতে পারবনা। তবে পঞ্চসনা, দশসনা চালুর পর থেকেই আমাদের জমিদারী চালু হয়ে বলে জেনেছি।১৭৭১ সালে চালু পঞ্চসনা ব্যবস্থা পরবর্তীতে ব্যর্থতায় পর্যবসিত হলে সরকার চিরস্থায়ী বন্দোবস্তের নীতিতে ১৭৮৯ নালে দশসনা নীতি চালু করে। ফলে এটা পরিষ্কার যে ১৭৮৯ সালে দশসনা নীতি চালু করে। ফলে এটা পরিষ্কার যে ১৭৭১ হতে ১৭৮৯ সালের মধ্যে ঘুঘুডাঙ্গা জমিদারীর সূচনা হয়। দিনাজপুর কোতয়ালী থানার করিমুল্লাপুরে একটি তউজী নিলামে নিয়ে জমিদারী শুরু করেছিলেন ফুল মোহাম্মদ। তিনি জীবিত থাকতেই আরো ২/৩টি তউজী কিনে জমিদারী সম্পসারিত করেন। তার মৃত্যুর পর জমিরউদ্দিন চৌধুরী দীর্ঘকাল জমিদারী করেন এবং এষ্টেট আরো সম্প্রসারিত করেন। এরপর জমিদার হন মহিউদ্দিন চৌধুরী। তিনিও দীর্ঘদিন জমিদারী করেন এবং এষ্টেট সম্প্রসারিত করেন। এরপর পর্যায়ক্রমে সিরাজউদ্দিন চৌধুরী, এমাজউদ্দিন চৌধুরী ও আমিনউদ্দিন চৌধুরী জমিদারী করেন। ১৯৫০ সালে জমিদারী প্রথা বিলুপ্ত হওয়ার পূর্বে মুহুর্ত পর্যন্ত এই জমিদারী অটুট ছিল। 

সঠিক অনুচ্ছেদ শিরোনাম কোনটি?
titleA. ঘুঘুডাঙ্গা জমিদারীর গোড়াপত্তন
titleB. মুক্তিযুদ্ধে ঘুঘুডাঙ্গা জমিদারদের অবদান
titleC. ঘুঘুডাঙ্গা জমিদারীর স্থায়ীত্ব
titleD. ঘুঘুডাঙ্গা এষ্টেটের খাজনা
উত্তর: titleC
পলাশীর যুদ্ধে বাংলার নবাব সিরাজউদ্দৌলার পরাজয়ের পর ইংরেজরা চট্টগ্রাম বন্দরের জন্য নবাব মীর জাফরের ওপর চাপ সৃষ্টি করে। তবে, মীর জাফর কোনভাবেই ইংরেজদের চট্টগ্রাম বন্দরের কর্তৃত্ব দিতে রাজি হন নি। ফলে, ইংরেজরা তাকে সরিয়ে মীর কাশিমকে বাংলার নবাব বানানোর ষড়যন্ত্র করে। ১৭৬১ সালে মীর জাফরকে অপসারণ করে মীর কাশিম বাংলার নবাব হয়ে ইংরেজদের বর্ধমান, মেদিনীপুর ও চট্টগ্রাম হস্তান্তরিত করেন। চট্টগ্রামের শেষ ফৌজদার রেজা খান সরকারিভাবে চট্টগ্রামের শাসন প্রথম ইংরেজ চিফ ভেরেলস্ট-এর হাতে সমর্পণ করেন। শুরু হয় ইস্ট ইন্ডিয়া কোম্পানির শাসন।

কোম্পানির শাসনামলে চট্টগ্রামবাসীর ওপর করারোপ দিনে দিনে বাড়তে থাকে। তবে ১৮৫৭ সালের আগে চাকমাদের বিদ্রোহ আর সন্দ্বীপের জমিদার আবু তোরাপের বিদ্রোহ ছাড়া ইংরেজ কোম্পানিকে তেমন একটা কঠিন সময় পার করতে হয়নি। সন্দ্বীপের জমিদার আবু তোরাপ কৃষকদের সংগঠিত করে ইংরেজদের প্রতিরোধ করেন। কিন্তু ১৭৭৬ সালে হরিষপুরের যুদ্ধে তিনি পরাজিত ও নিহত হলে সন্দ্বীপের প্রতিরোধ ভেঙ্গে পড়ে। অন্যদিকে ১৭৭৬ থেকে ১৭৮৯ সাল পর্যন্ত চাকমারা প্রবল প্রতিরোধ গড়ে তোলে। সম্মুখ সমরে চাকমাদের কাবু করতে না পেরে ইংরেজরা তাদের বিরুদ্ধে কঠিন অর্থনৈতিক অবরোধ দিয়ে শেষ পর্যন্ত চাকমাদের কাবু করে।

ইংরেজরা আন্দরকিল্লা জামে মসজিদকে গোলাবারুদের গুদামে পরিণত করলে চট্টগ্রামবাসী ক্ষুব্ধ হয়ে ওঠে। মসজিদের জন্য নবাবি আমলে প্রদত্ত লাখেরাজ জমি ১৮৩৮ সালের জরিপের সময় বাজেয়াপ্ত করা হয়। পরে চট্টগ্রামের জমিদার খান বাহাদুর হামিদুল্লাহ খান কলিকাতায় গিয়ে গভর্নরের কাছে আবেদন করে এটি উদ্ধার করার ব্যবস্থা করেন।

সঠিক অনুচ্ছেদ শিরোনাম কোনটি?
titleA. মৎস চাষ ও আহরণ
titleB. লবণ
titleC. পলাশীর যুদ্ধ ও ইংরেজদের কাছে চট্টগ্রাম হস্তান্তর
titleD. আরাকানি শাসন
উত্তর: titleC
সুদূরপশ্চিম প্রদেশের প্রধান প্রশাসনিক কর্মকর্তা হলেন গভর্নর মোহন রাজ মল্ল। প্রাদেশিক সরকারের মুখ্যমন্ত্রী ত্রিলোচন ভট্ট এবং প্রদেশের বিচার বিভাগের প্রধান দিপায়ল হাইকোর্টের প্রধান বিচারপতি যজ্ঞপ্রসাদ বাস্যাল।

সুদূরপশ্চিম প্রদেশের প্রাদেশিক পরিষদ প্রদেশ সভার আসন সংখ্যা ৫৩। নেপালের কেন্দ্রীয় প্রতিনিধি সভার ১৬ জন সদস্য এই প্রদেশ থেকে নির্বাচিত হন।

প্রদেশ সভা হলো প্রতিটি প্রদেশের এক কক্ষবিশিষ্ট সংসদ। প্রদেশ সভার সদস্যরা জনগণের সরাসরি ভোটে নির্বাচিত হন। প্রতিটি প্রদেশ সভার মেয়াদ পাঁচ বছর। সুদূরপশ্চিম প্রদেশের প্রদেশ সভার অস্থায়ী কার্যালয় ধনগড়ীর জেলা সমন্বয় কমিটি হলে অবস্থিত।

সঠিক অনুচ্ছেদ শিরোনাম কোনটি?
titleA. সরকার ও প্রশাসন
titleB. জনসংখ্যা
titleC. প্রশাসনিক বিভাগসমূহ
titleD. ইতিহাস
উত্তর: titleA